**Sammy Kirop Kitwara** (s. 26. marraskuuta 1986 Marakwet) on kenialainen kestävyysjuoksija. Häntä valmentaa Moses Kiptanui.

Puolimaratonin MM-kilpailuissa hän sijoittui kymmenenneksi Birminghamissa 2009 ja kolmanneksi Nanningissa 2010. Molemmilla kerroilla hän sai joukkuekilpailussa kultaa. Vuonna 2009 Kitwara voitti Kenian mestaruuden 10 000 metrin juoksussa ja hänet valittiin Kenian kisajoukkueeseen Berliinin MM-kilpailuihin. Myöhemmin hänet kuitenkin pudotettiin joukkueesta hänen kilpailtuaan ulkomailla ilman Kenian yleisurheiluliiton lupaa. Syyskuussa 2009 hän voitti puolimaratonkilpailun Rotterdamissa ajalla 58.58 ja hänestä tuli kuudes 59 minuutin alittaja puolimaratonilla. Vuoden 2009 maailmantilastossa Kitwaran aika oli toiseksi paras.

Syyskuussa 2011 hän sijoittui puolimaratonkilpailussa Philadelphiassa toiseksi ajalla 58.48. Hän hävisi maanmiehelleen Mathew Kisoriolle kaksi sekuntia. Kisorion ja Kitwaran ajat olivat tuolloin kautta aikain neljänneksi ja viidenneksi parhaat. Vuonna 2013 Kitwara sijoittui kolmanneksi sekä Rotterdamin maratonilla että Chicagon maratonilla. Vuonna 2014 hän sijoittui kolmanneksi Tokion maratonilla ja toiseksi Chicagon maratonilla. Chicagossa hän juoksi ajan 2.04.28, joka oli tuon kauden maailmantilaston neljänneksi paras. Vuonna 2015 hän sijoittui kuudenneksi Lontoon maratonilla ja toiseksi Chicagossa. Vuonna 2016 hän sijoittui toiseksi Amsterdamin maratonilla ja joulukuussa 2016 hän voitti Taipein maratonin. Vuonna 2017 hän voitti Valencian maratonin.

Kitwara antoi positiivisen dopingnäytteen maaliskuussa 2019 ja sai 16 kuukauden kilpailukiellon. Kilpailukielto päättyy 16.7.2020.

Henkilökohtaiset ennätykset
---------------------------

Lähde: IAAF
* 5 000 metrin ratajuoksu: 13.34,0 (2008)
* 10 000 metrin ratajuoksu: 27.44,46 (2009)
* 10 kilometrin tiejuoksu: 27.11 (2010)
* Puolimaraton: 58.48 (2011)
* Maraton: 2.04.28 (2014)

Lähteet
-------

1. 1 2  Wokabi, James; Mutuota, Mutwiri: Focus on Athletes - Sammy Kitwara  14.10.2010. IAAF. Viitattu 7.10.2012. (englanniksi)
2. ↑  IAAF World Half Marathon Championships Kavarna 2012 – Facts & Figures (PDF)  2012. IAAF. Viitattu 7.10.2012. (englanniksi)
3. ↑  Kenian juoksijatähdet hyllylle MM-joukkueesta *yle.fi*.  15.7.2009. Yle Urheilu. Viitattu 7.10.2012.
4. ↑  Van Hemert, Wim: Kitwara blazes 58:58 in Rotterdam  13.9.2009. IAAF. Viitattu 7.10.2012. (englanniksi)
5. ↑  Half Marathon 2009 (Puolimaratonin maailmantilasto 2009) IAAF. Viitattu 7.10.2012. (englanniksi)
6. ↑  Rosenthal, Bert: Kisorio blazes 58:46 at Philadelphia Half Marathon, fourth fastest ever  18.9.2011. IAAF. Viitattu 7.10.2012. (englanniksi)
7. 1 2 3  Sammy Kitwara Kansainvälinen yleisurheiluliitto.  (englanniksi)
8. ↑  Senior outdoor 2014 – Marathon men (Miesten maratonin maailmantilasto 2014) *worldathletics.org*. Viitattu 11.4.2020. (englanniksi)
9. ↑  Global List of Ineligible Persons *www.athleticsintegrity.org*. Viitattu 11.4.2020. (englanniksi)
10. ↑  Decision of the athletics integrity unit in the case of mr Sammy Kitwara (pdf) *athleticsintegrity.org*.  20.12.2019. Viitattu 11.4.2020. (englanniksi)

  


|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet: Henkilöt Muokkaa Wikidatassa | 
* World Athletics
* Tilastopaja 🔒

 |

 |